RESOLUCIÓN do 30 de xaneiro de 2006 pola que se convoca un curso sobre o portal dos concellos de Galicia: Eidolocal: os servizos telemáticos entre a Administración local e a Xunta de Galicia, dirixido a persoal das corporacións locais da Comunidade Autónoma galega.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 06/02/2006

Dentro do plan de actividades da EGAP para o 2006, conforme as funcións atribuídas pola Lei 4/1987, do 27 de maio, de creación da escola, e pola Lei 10/1989, do 10 de xullo, de modificación da anterior, convócase un curso sobre o portal dos concellos de Galicia: Eidolocal: os servizos telemáticos entre a Administración local e a Xunta de Galicia, dirixido ao persoal das corporacións locais da Comunidade Autónoma galega, que deberá desenvolverse de acordo coas seguintes bases:
Primeira.-Obxectivos.
Profundar na utilización dos servizos de tramitación electrónica dispoñibles na parte privada do Eidolocal: envío telemático de disposicións ao Diario Oficial de Galicia para a súa publicación, envíos de actas de xuntas de goberno, de acordos de plenos, de comisións e publicación de estatutos, tramitación electrónica de subvencións e doutros expedientes, etc. Repaso á utilización do resto das funcionalidades da zona privada do portal, como a xestión de usuarios e a posibilidade de introducir contidos no Eidolocal.
Segunda.-Destinatarios.
Persoal das corporacións locais da Comunidade Autónoma de Galicia.
Terceira.-Desenvolvemento.
3.1. Número de edicións: 11.
3.2. Duración: 10 horas cada edición.
3.3. Lugares: 2 edicións en Santiago de Compostela, A Coruña, Lugo e Pontevedra e 3 edicións en Ourense.
Santiago de Compostela: aula de informática do 2º andar da Escola Galega de Administración Pública, rúa Madrid, 2-4.
A Coruña: aula de informática do edificio administrativo de servizos múltiples, praza Luís Seoane, s/n.
Lugo: aula de informática do edificio administrativo. Baixo 2º. Ronda da Muralla, 70.
Ourense: aula de informática da Delegación Provincial de Presidencia, Administracións Públicas e Xustiza. Avda. da Habana, 79.
Pontevedra: aula de informática de la Delegación Provincial de Presidencia, Administracións Públicas e Xustiza. Rúa Benito Corbal, 47. Planta baixa.
3.4. Datas:
Santiago de Compostela:
1ª edición: 3 ao 6 de abril.
2ª edición: 8 ao 11 de maio.
A Coruña:
1ª edición: 17 ao 20 de abril.
2ª edición: 24 ao 27 de abril.
Lugo:
1ª edición: 27 ao 30 de marzo.
2ª edición: 3 ao 6 de abril.
Ourense:
1ª edición: 27 ao 30 de marzo.
2ª edición: 17 ao 20 de abril.
3ª edición: 2 ao 5 de maio.
Pontevedra:
1ª edición: 24 ao 27 de abril.
2ª edición: 8 ao 11 de maio.
3.5. Horarios: das 17.00 ás 19.30 horas.
3.6. Prazas: 10 por edición.
Cuarta.-Criterios de selección.
A selección dos participantes farase establecendo as seguintes prioridades:
1. Persoal das corporacións locais da comunidade autónoma, que pertenza a un concello actualmente adherido ao convenio de colaboración, asinado o 15 de febreiro de 1996, e á súa posterior addenda, asinada o 17 de setembro de 2001, entre a Consellería da Presidencia e Administración Pública, a Consellería de Xustiza, Interior e Relacións Laborais e a Federación Galega de Municipios e Provincias (Fegamp) para a implantación e desenvolvemento dos servizos informáticos e de telecomunicacións, o que permite o acceso aos servizos de consulta e xestión administrativa proporcionados polo portal.
No caso de que unha provincia ou en Santiago de Compostela o número de solicitantes supere o número de prazas ofertadas (20 para Santiago de Compostela, A Coruña, Lugo e Pontevedra e 30 para Ourense), establecerase a seguinte prioridade:
a) Persoal dado de alta como usuario do Eidolocal que realiza ou realizará a través do portal algunha
das seguintes tarefas, establecéndose a preferencia en función da seguinte orde:
1. Envíos ao Diario Oficial de Galicia.
2. Tramitación electrónica de expedientes.
3. Envíos á Dirección Xeneral de Administración Local.
4. Xestión de usuarios.
5. Xestión de contidos.
6. Rexistro de E/S do Portelo Único da Xunta de Galicia.
7. Resto de usuarios.
Calquera destas funcións acreditaranse mediante certificación expedida polo alcalde do concello.
En caso de igualdade de condicións establecerase a preferencia en función da antigüidade de adhesión do seu concello ao convenio (data de publicación no Diario Oficial de Galicia do comezo da actividade como Servizo de Portelo Único, do máis antigo ao máis recente), admitíndose, en principio, un representante por cada concello e en función do número de prazas: 2 representantes, 3, etc... ata cubrir todas as prazas.
b) Persoal dado de alta como usuario do Eidolocal. Establecerase a preferencia en función da antigüidade de adhesión do seu concello ao convenio (data de publicación no Diario Oficial de Galicia do comenzo da actividade como Servizo de Portelo Único, do máis antigo ao máis recente), admitíndose en principio un representante por cada concello e en función do número de prazas: 2 representantes, 3, etc... ata cubrir todas as prazas.
2. Persoal das corporacións locais da comunidade autónoma que pertenza a un concello que non estea adherido ao convenio anteriormente citado, pero que estea interesado no coñecemento da funcionalidade do portal.
No caso de que nunha provincia ou en Santiago de Compostela o número de solicitantes supere o número de prazas ofertadas (20 para Santiago de Compostela, A Coruña, Lugo e Pontevedra e 30 para Ourense), establecerase a prioridade en función do especificado na Resolución do 11 de febreiro de 2004 pola que se fan públicos os criterios de participación nas actividades docentes da EGAP (DOG nº 34, do 18 de febreiro).
Unha vez efectuada a selección dos participantes, publicarase no taboleiro de anuncios da escola, nas páxinas web:
http://egap.xunta.es/
e http://www.eidolocal.es e notificaráselles directamente aos admitidos.
Quinta.-Solicitudes.
O prazo de presentación de solicitudes comezará a contarse a partir do día seguinte ao da publicación desta resolución no DOG e rematará o día 24 de febreiro.
As solicitudes de admisión ao curso axustaranse ao modelo anexo a esta resolución, deberán forma
lizarse todos as súas epígrafes e dirixiranse á Dirección Xeral de Calidade e Avaliación das Políticas Públicas, Consellería de Presidencia, Administraciones Públicas e Xustiza, San Caetano, s/n; 15704 Santiago de Compostela.
As instancias serán presentadas, xunto coa documentación xustificativa dos méritos alegados no rexistro da Consellería de Presidencia, Administracións Públicas e Xustiza, nos das súas delegacións, nos rexistros de Portelo Único ou en calquera das oficinas previstas no artigo 38 da Lei 30/1992, do 26 de novembro, de réxime xurídico das administracións públicas e do procedemento administrativo común.
Para axilizar a xestión e o control das solicitudes efectuadas, poderá facer a súa preinscrición adiantando a instancia, previamente rexistrada, por telefax 981 54 52 74. A dita preinscrición non exime do envío da instancia a través de calquera dos rexistros citados no parágrafo anterior.
Sexta.-Certificado de asistencia.
Outorgaráselles certificado de asistencia aos alumnos que participen con regularidade nos cursos e é obrigatoria a asistencia a todas as sesións. Toda inasistencia deberá ser xustificada convenientemente, sen que poida exceder en ningún caso do 15% das horas lectivas programadas.
Unha inasistencia superior ao 15% das horas lectivas programadas, aínda que sexa xustificada, impedirá a expedición do correspondente certificado.
Unha vez rematadas todas as edicións do curso, publicarase a lista das cualificacións obtidas polos participantes nas páxinas web:
http://egap.xunta.es/
e http://www.eidolocal.es e os diplomas-certificación de asistencia serán remitidos aos asistentes ao enderezo indicado na súa solicitude.
Sétima.-Modificacións.
O desenvolvemento dos cursos e o contido poderán ser modificados pola EGAP para adaptalos ás necesidades da Administración e ás continxencias que poidan xurdir.
Oitava.-Contido.
O portal dos concellos de Galicia en Internet (Eidolocal). Principais opcións da zona pública. Opcións da zona privada: breve repaso do rexistro de entradas e saídas, xestión de usuarios, envíos telemáticos de anuncios ao DOG, envío de actas e estatutos á DXAL, tramitación electrónica de subvencións e xestión de contidos do portal por parte dos concellos. O certificado dixital: características, obtención, seguridade, utilización e renovación.
Santiago de Compostela, 30 de xaneiro de 2006.
Antonio Izquierdo Escribano
Director da Escola Galega de Administración
Pública